Όρμος Κουμαίικων Σάμου

Ο Όρμος Κουμαίικων, επίσης γνωστός ως Μπάλος, είναι παραθαλάσσιος οικισμός της Σάμου στο Αιγαίο Πέλαγος.

 Γενικά - ιστορικά στοιχεία 
Ο Όρμος Κουμαίικων βρίσκεται προς το δυτικό τμήμα του νησιού, στα νότια παράλιά του και στα ανατολικά του Όρμου Μαραθόκαμπου, σε υψόμετρο 10 μέτρα. Απέχει περίπου 41 χλμ. Δ.-ΝΔ. από την Σάμο (πόλη), 16 χλμ. Ν.-ΝΑ. από το Νέο Καρλόβασι (έδρα του δήμου) και 2 χλμ. νότια από τα Κουμαίικα των οποίων αποτελεί επίνειό τους. Κατά τον 18ο με 19ο αιώνα ήταν εμπορικός κόμβος της περιοχής μέσω του οποίου γινόταν η μεταφορά των γεωργικών προϊόντων κυρίως προς τα νησιά του βορειοανατολικού Αιγαίου. Υπήρχαν αρκετές αποθήκες αλλά το μικρό λιμάνι του δεν ήταν κατάλληλο στις κακοκαιρίες και γινόταν χρήση του αντίστοιχου στον Όρμο Μαραθόκαμπου (στα δυτικότερα).

 Διοικητικά στοιχεία 
Ως ξεχωριστός οικισμός, αναφέρεται επίσημα για πρώτη φορά το 1940 να προσαρτάται στην κοινότητα Κουμαιίκων. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τα Κουμαίικα και την Βελανιδιά αποτελούν την κοινότητα Κουμαίικων που υπάγεται στη Δημοτική Ενότητα Μαραθόκαμπου του Δήμου Δυτικής Σάμου ενώ σύμφωνα με την απογραφή 2011 απογράφησαν 43 κάτοικοι.«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10827 (σελ. 353 του pdf)

 Παραπομπές 

Κατηγορία:Χωριά της περιφερειακής ενότητας Σάμου
Κατηγορία:Δήμος Δυτικής Σάμου